作者:劉克莊
標題:沁園春
內容:帝賜玄圭，臣妾潘衡，奴隸侯璋。因封還除目，見瞋鬼質，竄塗贄卷，取怨奇章。肯比寒儒，自誇秘寶，十襲庭邽寸許香。下岩石，要朝朝磨試，不論閒忙。何須狗監揄揚。這衡尺曾經聖手量。縱埋之地下，居然光怪，棲之樑上，亦恐偷將。蓬戶無人，花村有犬，添幾重茅覆野堂。交遊少，約文房四友，泛浩摩蒼。